laion/Wikipedia-Exotic huggingface dataset:
מפרץ קולבוקורסס

מפרץ קולבוקורסס (באנגלית: Colvocoresses Bay) הוא מפרץ בארץ וילקס שבאנטארקטיקה. המפרץ ממוקם בשפכו של קרחון ויליאמסון, היוצרת זווית ישרה החודרת אל תוך היבשת. רוחב מפתחו (שפכו אל הים) של המפרץ 56 קילומטרים. במפרץ מצויים לשונות קרחוניים ושברי קרחונים צפים שמקורם בקרחון ויליאמסון ובקרחון ויטל. המפרץ מופה לראשונה בשנת 1955 על ידי ג'י. די. בלודג'ט (G.D. Blodgett), בהתבסס על תצלומי אוויר שצולמו על ידי צי ארצות הברית במהלך מבצע היי ג'אמפ (מבצע קפיצה לגובה), שנערך בעונת המחקר (הקיץ האנטארקטי) שבין השנים 1946–1947. שמו של המפרץ ניתן לו על ידי הוועדה המייעצת לשמות אנטארקטיים (Advisory Committee on Antarctic Names ;בראשי תיבות: US-ACAN), של ארצות הברית. המפרץ נקרא על שם ג'ורג' קולבוקורסס (George Colvocoresses), ששירת כפרח קצונה (מידשיפמן (Midshipman)) על הסלופ ונסנס (Vincennes ), במהלך מסעה כחלק ממשלחת החקר מטעם ארצות הברית (שנערכה בין השנים 1838–1842), בפיקודו של לוטננט צ'ארלס וילקס. קולבוקורסס, שלימים קיבל דרגת קפטן, פרסם בין השנים 1852–1855 את חוויותיו במהלך משלחת החקר, בספרו: "ארבע שנים במשלחת החקר מטעם ממשלת ארצות הברית, בפיקודו של קפטן וילקס" ("Four Years in the Government Exploring Expedition Commanded by Captain Wilkes").
גולדה ומאיר

גולדה ומאיר היא סדרת טלוויזיה ישראלית קומית לנוער, בכיכובם של אוראל צברי וקווין רובין. הסדרה עלתה לשידור בערוץ TeenNick לצופי Yes ו-HOT ב-1 בספטמבר 2022. השקת הסדרה נערכה ב-30 באוגוסט 2022 בשדרות כדי "לחבק את ילדי הדרום". הפרקים הראשונים של הסדרה עלו לערוץ היוטיוב הרשמי של TeenNick ב-31 באוגוסט 2022. הסדרה עוסקת בשני נערים, אבי גולדה ומאיר לוינסון, שהופכים בטעות לסוכנים סמויים. עתיד העולם נמצא בידיהם והם נאלצים להסתנן למחנה קיץ. אבי גולדה (אוראל צברי) – שונא להזיע, להתלכלך ואת חיק הטבע. מקסים בקלות את הבנות והמחבר האנונימי של "מניפסט הכיבוש המהיר" – להיט רשת מכונן. גולדה הוא גם חבר נאמן והראשון להוציא חברים מצרות. לא ממהר להודות בטעויות ורואה את העולם ממשקפיים ורודים. במהלך העונה הוא פוגש את תמרה ולראשונה מתאהב. מאיר לוינסון (קווין רובין) – נער טוב לב, עם ביטחון עצמי נמוך, הססן, מעט מגושם, ובעל חוש הומור. מאבד ביטחון כשגולדה לא לידו. רגיש לבעלי חיים ולאנשים בצרה. בנו של בנדה ואחיו של יון. מאוהב במאיה. עמנואל (אלי) דריקס (נאיה בינשטוק) – נראית תמימה, נוירוטית ותלותית, אבל מסוכנת. המשטרה מחפשת את שלושת החברים האחרונים שלה שהעזו לחשוב על פרידה ממנה. נקלעת לפרשיות אהבה מוגזמות. יון לוינסון (בר ברימר) – מלך המחנה ובן זוגה של תמרה. יון מצטיין בכל, חתיך ומוצלח. נצר לשושלת לוינסון. מתוסכל וחומרני. מתגלה בסוף שהוא אחיו הקטן של מאיר. מנחם (מנו) בן בסט (אמיר זרד) – מכונה "מנו השקט". אדם גדול, מאיים ויד ימינו של יון. מאחורי החזות המאיימת, מתחבאת נפש עדינה בעלת קול זמיר עדין ודק שרק רוצה לפרוץ כזמר נשמה. תמרה נוי (ריף נאמן) – יפהפייה, מושבניקית חזקה ואמיצה. חובבת טבע ובעלת ידע נרחב לגביו. אדם אופטימי. היא מסתירה את העובדה שהיא מחפשת את אדם – אחיה הנעדר מזה חמש שנים, שממנו קיבלה מסרים לאחרונה. מאיה ברזני (גל מלכה) – ביום היא הבוסית של גולדה ומאיר במאפיה וסוכנת מוסד קשוחה בשאר הזמן. אישה גדולה, עוצמתית, סמכותית, בוטה וקשוחה. הוריה בכירים במוסד. יוחי מדמוני (שגיא פרץ) – בן לשושלת דם המכבים, השושלת הלא מוכרת והחיוורת שליוותה את משפחת לוינסון. יוחי לא מנסה להתבלט ונטמע בקהל. רב פקד אבי מזרחי (רן אטיאס) – שוטר שנקלע לסיטואציה של חטיפה, אך בסוף משתלט על העניין. זוהר כהן (תמנה קמינקא) – גאונה ומשתעממת כי החיים אינם אתגר עבורה. יש לה ידע כללי נרחב והיא בעלת זיכרון יוצא דופן. עם זאת, יש לה קשיים חברתיים, היא מתעצבנת מהר ומעצבנת את הסביבה. במהלך העונה מתגלה שזוהר רוצה לרכוש חברים אך היא לא יודעת איך. אקרמן (בן יוסיפוביץ') – המפקד של מאיה ובכיר במוסד. במהלך העונה מסתבר שהוא שיטה במאיה והוא נעצר. השותף של אדם. בנדה לוינסון (אורי לייזרוביץ') – מפקד מחנה החלוץ הצעיר. נכדו של מישה לוינסון, בנו של לוי ואביהם של מאיר ויון. ירש את המחנה מאביו. בעל מרפק כפול. יגאל (יוסי סגל) – מתלמד במוסד, מתחזה שאקרמן שילם לו. עובד של אדם ואקרמן. אגסי (עידן ברקאי) – חוקר פרטי שעוקב אחרי תמרה, מנסה למנוע מגולדה ומאיר להצליח במשימתם. מסתבר שאדם היה המפעיל שלו, שאליו הוא פנה בקול מעוות. אלרגי לבוטנים. לוי לוינסון (אורי לייזרוביץ') – בנו של מישה לוינסון, אביו של בנדה וסבם של מאיר ויון. הוריש לבנו את המחנה. התגלה בהזיה של יון וסיפר לו את האמת על אביו. אדם נוי (עידו ברטל) – אחיה של תמרה שהעמיד פנים שהוא נעלם ואז חזר. האנטגוניסט הראשי, הבוס של אקרמן, יגאל ואגסי. "גולדה ומאיר", במיזם "אישים" לתיעוד היצירה הישראלית גולדה ומאיר - בקרוב בטין ניק!
חביב אבו שהלא

חַבִּיבּ סַלִים אַבּוּ שַׁהְלַא (בערבית حبيب سليم أبو شهلا; 1902–22 במרץ 1957) היה מדינאי ומשפטן לבנוני, יושב ראש הפרלמנט הלבנוני וסגן ראש ממשלת לבנון ושר בממשלות ח'יר א-דין אל-אחדב וריאד א-סולח. אבו שהלא נולד בביירות בשנת 1902 למשפחה נוצרית אורתודוקסית. הוא למד משפטים באוניברסיטה האמריקנית בביירות, ואת הדוקטורט שלו קיבל מהסורבון בשנת 1924. בשנת 1925 פתח משרד עורכי דין בביירות, ובשנת 1928 נבחר לחבר מועצת העיר, תפקיד שבו כיהן במשך שלוש שנים. הוא נבחר לראשונה לפרלמנט ב-1937 כנציג של מחוז הבחירה ביירות מטעם החזית הלאומית הלבנונית, אז גם כיהן כשר במספר משרדים בממשלות ח'יר א-דין אל-אחדב. ב-1943 נבחר בשנית לפרלמנט, ובמהלך כהונה זו, שמיש סגן ראש ממשלת לבנון, שר החינוך ושר המשפטים בממשלתו הראשונה של ריאד א-סולח בתקופת נשיאותו של בשארה אל-ח'ורי. הייתה זו ממשלת לבנון הראשונה לאחר הכרזת העצמאות הלבנונית, אשר כוננה ב-25 בספטמבר 1943 וסופה ב-3 ביולי 1944. אבו שהלא המשיך בתפקידיו אלו בממשלתו השנייה של ריאד א-סולח עד ל-9 בינואר 1945. במשך 12 יום, מ-11 בנובמבר עד 22 בנובמבר, כיהן כנשיא לבנון וכראש הממשלה בפועל של ממשלת המרי, עד לשחרורם ממעצר של הנשיא וחברי הממשלה, אשר נעצרו על ידי שלטונות המנדט הצרפתי לאחר אשרור החוקה אשר קבעה ניתוק של לבנון מהשפעה צרפתית. ב-22 באוקטובר 1946 נבחר לתפקיד יושב ראש הפרלמנט, אף על פי שהיה נוצרי אורתודוקסי, ולא מוסלמי שיעי כפי שקובעים תנאי האמנה הלאומית. בעקבות זאת פרצו הפגנות סוערת במחוז הבחירה של סברי חמאדה השיעי, קודמו בתפקיד שהתמודד מולו. בהמשך התרחבו ההפגנות, שהיו לעימותים אלימים, גם למחוזות אחרים שבהם ריכוזי אוכלוסייה שיעית. בעקבות משבר זה התפטר אבו שהלא מתפקידו וחדל לכהן ב-7 באפריל 1947. במושב הפרלמנט הבא נבחר שנית חמאדה ליושב ראש הפרלמנט. אבו שהלא נפטר בשנת 1957 בביירות מאוטם שריר הלב. לא נישא ולא הוליד ילדים. פסל בדמותו מוצב בביירות ורחוב על שמו נקרא בעיר. מדיה וקבצים בנושא חביב אבו שהלא בוויקישיתוף Singlehood of Lebanese Politicians-Five presidents, eleven ministers and thirteen MPs, Monthly Magazine, 10 December 2015
בורנה סוסה

בורנה סוסה (בקרואטית: Borna Sosa; נולד ב-21 בינואר 1998 בזאגרב שבקרואטיה) הוא כדורגלן קרואטי המשחק בעמדת המגן השמאלי בקבוצת טורינו ובנבחרת קרואטיה. סוסה גדל במחלקת הנוער של דינמו זאגרב. בסך הכל ערך 32 הופעות בקבוצה הבוגרת של המועדון במסגרת ליגת העל הקרואטית, וזכה בשלוש אליפויות קרואטיה וארבע פעמים בגביע הקרואטי. ב-14 במאי 2018 חתם סוסה על חוזה לחמש עונות בשטוטגרט מהבונדסליגה. ב-1 בספטמבר 2023 חתם באייאקס. ב-17 באוגוסט 2024 הושאל לטורינו. ב-1 בספטמבר 2021 ערך סוסה את הופעת הבכורה שלו בנבחרת קרואטיה, בתיקו 0-0 נגד נבחרת רוסיה במסגרת מוקדמות מונדיאל 2022. נכלל בסגל נבחרת קרואטיה לטורניר מונדיאל 2022. נכלל בסגל נבחרת קרואטיה לטורניר יורו 2024. דינמו זאגרב אליפות קרואטיה (3): 2014/2015, 2015/2016, 2017/2018 הגביע הקרואטי (4): 2014/2015, 2015/2016, 2016/2017, 2017/2018 מדיה וקבצים בנושא בורנה סוסה בוויקישיתוף בורנה סוסה, ברשת החברתית אינסטגרם בורנה סוסה, באתר Transfermarkt בורנה סוסה, באתר Soccerway בורנה סוסה, באתר WorldFootball.net בורנה סוסה, באתר National Football Teams בורנה סוסה, באתר FootballDatabase.eu בורנה סוסה, באתר ESPN New signings for the coming season באתר הרשמי של שטוטגרט, 14 במאי 2018 (בגרמנית) Croatia Squad בחשבון הטוויטר הרשמי של התאחדות הכדורגל הקרואטית, 9 בנובמבר 2022 Croatia head coach Dalić presents preliminary EURO 2024 squad באתר הרשמי של פדרציית הכדורגל הקרואטית, 20 במאי 2024 (באנגלית)
קדחת מערב הנילוס בישראל

ב-1941 התפרצה המחלה לראשונה בישראל בסביבות הערים רמת-גן ובני-ברק והיא סווגה כמחלת חום מסיבה בלתי ברורה, רק בתחילת שנות החמישים זוהתה בשמה, ומאז תוארו מדי פעם התפרצויות נוספות שלה. מאחר שבאוכלוסיות שאינן בסיכון מהלך המחלה בדרך כלל קל יחסית, מרבית המאובחנים בה הם חולים הלוקים בסיבוכי המחלה, בדרך כלל דלקת המוח ודלקת קרום המוח, אך התפשטותה רבה יותר: ב-1989 נמצא כי אחוז חיילי המילואים בגילאי 40-50 הנושאים נוגדנים לנגיף היה 45%. באוגוסט 2000, לאחר שנראה היה כי בישראל המחלה היא נחלת העבר, לקו במחלה 417 חולים, מהם אושפזו 324 ונפטרו 35. במחקרים שנערכו נטען כי יש קשר בין התחממות מזג האוויר והופעת גלי חום כבד לעלייה בשיעור התחלואה. לפי דיווחי משרד הבריאות, בשנת 2020 אובחנו בישראל 17 חולים בקדחת מערב הנילוס, שחיו ב-17 יישובים שונים. זוהי ירידה במספר החולים השנתי הנרשם מאז שנת 2017 לפחות. המלריה בארץ ישראל סוג חדש של מחלת הקדחת משרד הבריאות, מצב קדחת מערב הנילוס (קמ"ה) 2021, באתר https://www.gov.il/he/departments/publications/reports/wnv-2021, ‏2021
קוונטין גריימס

קוונטין מרשל גריימס (באנגלית: Quentin Marshall Grimes; נולד ב-8 במאי 2000) הוא כדורסלן אמריקאי המשחק בעמדת הקלע בדטרויט פיסטונס מליגת ה-NBA. גריימס החל לשחק בקבוצת הכדורסל של אוניברסיטת קנזס. במשחקו הראשון קלע 21 נקודות, מתוכן שש שלשות. בתום עונתו הראשונה בקולג'ים הכריז על מועמדות לדראפט 2019 ב-NBA, אך ויתר ועבר לאוניברסיטת יוסטון. ב-25 בפברואר 2021 קלע שיא קריירה של 33 נקודות, מתוכן שמונה שלשות. גריימס נבחר בבחירה ה-25 בדראפט 2021 ב-NBA על ידי לוס אנג'לס קליפרס, ומיד הועבר בטרייד לניו יורק ניקס. ב-6 באוגוסט 2021 חתם על חוזה בקבוצה. במשחקו הראשון בחמישייה קלע 27 נקודות, מתוכן שבע שלשות, והוסיף שלושה ריבאונדים ושלושה אסיסטים. בסך הכל רשם גריימס בעונת הבכורה שלו בליגה 46 משחקים, בהם רשם ממוצעים של 6 נקודות, אסיסט ושני ריבאונדים למשחק ב-17.1 דקות משחק. בקיץ 2022 הוא הצטרף לסגל הקבוצה לקראת ליגת הקיץ של ה-NBA, הוביל את הקבוצה בנקודות עד שהגיעו למשחק גמר הטורניר, בו הפסידו לפורטלנד טרייל בלייזרס, ואף נבחר לחמישיית העונה של הטורניר. בעונת 2022/2023 ב-NBA שיחק גריימס 71 משחקים, בהם העמיד ממוצעים של 11.3 נקודות, 3.2 ריבאונדים ו-2.1 אסיסטים ב-29.9 דקות למשחק. ב-8 בפברואר 2024, גריימס הועבר בעסקת טרייד לדטרויט פיסטונס. מדיה וקבצים בנושא קוונטין גריימס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Kansas lands five-star G Quentin Grimes, jumps Duke for No. 1 in Class of 2018, CBSSports.com (באנגלית) Jason McDaniel, College Park's Quentin Grimes named All-Greater Houston Player of the Year, Chron, ‏2018-03-31 (באנגלית אמריקאית) Quentin Grimes excited to add to Houston natives' McDonald's All-American Game legacy, USA TODAY High School Sports, ‏2018-02-09 (באנגלית אמריקאית) Breaking: College Park senior Quentin Grimes commits to Kansas, SportsMap, ‏2017-11-16 (באנגלית) Grimes gets waiver to play this year for Houston, ESPN.com, ‏2019-10-22 (באנגלית) Kansas transfer, former five-star recruit Quentin Grimes heading back to home state and transferring to Houston, CBSSports.com (באנגלית) Houston's Grimes, Wichita State's Etienne Earn Weekly Honors, theamerican.org (באנגלית) A. P. News, No. 7 Houston takes AAC tourney with 91-54 win over Cincy, Sports Illustrated (באנגלית אמריקאית) Chris Baldwin, UH's Pipeline of Success — Quentin Grimes' Jump to the NBA Will Help Kelvin Sampson's Program, PaperCity Magazine, ‏2021-04-09 (באנגלית אמריקאית) Joseph Duarte, UH’s man of the moment: Quentin Grimes, Houston Chronicle, ‏2021-03-18 (באנגלית אמריקאית) Quentin Grimes to Declare for 2021 NBA Draft, University of Houston Athletics (באנגלית) Justin Maskulinski, College Park, UH alum Quentin Grimes excited for next chapter with Knicks, Houston Chronicle, ‏2021-07-30 (באנגלית אמריקאית) Knicks Sign Quentin Grimes, www.nba.com (באנגלית) Alder Almo, Knicks rookie Quentin Grimes auditions for rotation spot with career game, Empire Sports Media, ‏2021-12-13 (באנגלית אמריקאית) New York Knicks 2022 NBA2K23 Summer League Roster | NBA.com, www.nba.com Blazers take down Knicks, win NBA 2K23 Summer League title, www.nba.com (באנגלית) Alder Almo, Quentin Grimes named to All-NBA Summer League First Team, Empire Sports Media, ‏2022-07-18 (באנגלית אמריקאית)
אביבית שקד

אביבית שקד (נולדה ב-21 ביוני 1981) היא במאית תיאטרון ישראלית המתמחה בתיאטרון תיעודי להנצחת השואה בישראל בשילוב נוער, ניצולי שואה ובני הדור השני. שקד השלימה בשנת 2006 תואר ראשון בתיאטרון קהילתי בהצטיינות מאוניברסיטת תל אביב, ובמקביל סיימה לימודים לתעודת הוראה ורישיון הוראה, גם כן באוניברסיטת תל אביב. במקביל ללימודיה הנחתה קבוצות תיאטרון קהילתי לבני נוער יוצאי חבר העמים ואתיופיה בראשון לציון בשיטת מייקל צ'כוב, שיטת משחק פסיכופיזית. בשנת 2008 סיימה שקד תואר שני בבימוי באוניברסיטת תל אביב, ובין השנים 2010–2013 הנחתה קבוצות במסגרת תיאטרון תיעודי בנושא השואה המשלב בני נוער וניצולי שואה בקריית אונו, כפר יונה וראשון לציון, וקבוצה לתיאטרון קהילתי לנערות במצוקה בנס ציונה. בשנים 2012–2016 יזמה והייתה המנהלת האומנותית של Insted-Israel, תוכנית ישראלית בה לקחו חלק במאי תיאטרון מרחבי העולם. בשנת 2015 סיימה לימודי ניהול תרבות ואומנות בבית הספר לניהול באוניברסיטת תל אביב. בנוסף למדה גם בבית הספר לתיאטרון בובות בחולון, לימודי תיאור קולי של אומנות לעיוורים בספרייה לעיוורים ולימודי גרונטולוגיה וטראומה במסגרת תוכנית הכשרה למנחי קבוצות. נכון ל-2022, משמשת שקד חברת ועד מנהל באיגוד הבמאים הארצי (ב.ת.י.) פולילוגים - מחזה מקורי פרי עטה של שקד (פסטיבל Smallbama, 2006) אונס/עונש - (פסטיבל אישה, 2007) כפיונת שטיינברג - מאת לי הול (צוותא, 2008 ופסטיבל תיאטרונטו, 2009) מר סליק ומחלת היבשה - מאת ליליאן אטלן (צוותא, 2010) דרייפוס - מאת ז’אן קלוד גרומברג (אספקלריא - ירושלים 2011) חלום של גבר - מאת רותם ברוכין (פסטיבל תיאטרון קריאה צוותא - 2011) כיפה עקומה - מחזה מקורי של שקד (בימת הנוער, 2012) שקופה - הצגת יחיד של השחקנית דנה עופר, במסגרת פסטיבל מונודרמות מעולם אחר (מרכז הבמה, 2013) ז’אן לואי מתאבד - הפקה בימתית ראשונה למחזה של רמי ירושלמי, 35 שנים לאחר שנכתב (תיאטרון צוותא 2015, פסטיבל אביב 2015) Build a wall/Cary Pepper - The Stage Festival, 2016 ימצפאי - מופע אומנותי סביבתי רב תחומי, העוסק בהשפעת הפלסטיק על הים ועל העולם כולו (אינטימידבר 2018) שקד נמצאת בזוגיות עם הצלם דני מכליס. השניים מתגוררים בבאר שבע והורים לבת. במקביל להריונה פרסמה שקד ב-2021 את ספרה הראשון, חרוז אחד חיפש לו בית. מדיה וקבצים בנושא אביבית שקד בוויקישיתוף אתר האינטרנט הרשמי של אביבית שקד אביבית שקד, ברשת החברתית פייסבוק אביבית שקד, ברשת החברתית LinkedIn אביבית שקד, סרטונים בערוץ היוטיוב אביבית שקד באתר איגוד במאי התיאטרון בישראל הנצחת השואה דרך הבמה - מפגש עם אביבית שקד, בימאית ויוצרת תיאטרון, נבדק ב-2022-08-03 marthayodaat, היאוש שם נעשה יותר נוח?, באתר מרתה יודעת, ‏2012-12-13 insted israel - YouTube, www.youtube.com פסטיבל אשה 2007 בתיאטרון חולון, באתר www.news1.co.il תמרה שרייבר, ‏ניסויים בבני אדם בפסטיבל תיאטרונטו, באתר גלובס, 3 במרץ 2009 מר סליק ומחלת היבשה, באתר www.news1.co.il ראיון עם אביבית שקד Interview with Avivit Shaked (Hebrew), נבדק ב-2022-08-03 חלום של גבר, באתר www.sf-f.org.il פסטיבל מונודרמות מעולם אחר: שקופה, באתר מרכז הבמה - פסטיבל מונודרמות מעולם אחר, ‏יום שני, 24 ביוני 2013 נירה פרי, " ז'אן לואי מתאבד " – החיים, המוות ומה שביניהם, באתר סלונה, ‏2015-12-17 קדימון להצגה "ימצפאי", נבדק ב-2022-08-03 חרוז אחד חיפש לו בית - אביבית שקד, באתר www.e-vrit.co.il
חריסטוס ארדיזוגלו

חריסטוס ארדיזוגלו (ביוונית: Χρήστος Αρδίζογλου; נולד ב-25 במרץ 1953) הוא כדורגלן עבר יווני יליד ירושלים ששיחק בעמדת הקיצוני. שחקן נבחרת יוון לשעבר. ארדיזגלו נולד בירושלים, למשפחת פליטים יוונית-נוצרית שנמלטה לישראל במהלך מלחמת יוון–טורקיה, וכשהיה בן 5 היגר בחזרה עם משפחתו ליוון. שם גדל בשכונות העוני של עיר הבירה אתונה, שיחק כדורגל עם חבריו לשכונה בשעות הפנאי, עד שיום אחד צד את עיניהם של אנשי מועדון הכדורגל אפולון אתונה. בגיל 13 הצטרף לקבוצת הנערים של המועדון, ובגיל 18 הצטרף לקבוצה הבוגרת של המועדון. בעונתו השנייה במועדון, ארדיזוגלו הפך לשחקן הרכבב במועדון והוסט מעמדת המגן השמאלי לעמדת הקיצוני. בעונה זו, היה מהמצטיינים בקבוצה וסייע לה לעלות לליגת העל. ביולי 1974 ניהל משא ומתן עם פנאתינאיקוס, אך לבסוף חתם בא.א.ק. אתונה תמורת 5 מיליון דרכמה ושחקן שעשה את הדרך ההפוכה. ארידוזגלו שיחק במדי א.א.ק. 11 עונות וזכה עם הקבוצה בשני אליפויות ושני גביעים, כאשר בעונת 1977/1978 זכה עם המועדון בדאבל. בקיץ 1985 חזר לעונה אחת באפולון אתונה ואחרי עבר לעונת פרישה באטרומיטוס. בין לבין שימש כמאמן אפולון אתונה היוונית, בעונת 1998/1999 וסיים את תפקידו בתחילת העונה שאחריה. ב-24 בספטמבר 1975 ארדיזוגלו ערך את הופעת הבכורה שלו בנבחרת יוון בתיקו 1–1 נגד רומניה. ב-29 באוקטובר 1978 הבקיע את שער הבכורה שלו בנבחרת בניצחון 4–1 נגד הונגריה. אחרי פרישתו הצטרף למשטרת יוון בה שירת עד שנת 2017. א.א.ק אתונה ליגת העל היוונית: 1977/1978, 1978/1979 הגביע היווני: 1977/1978, 1982/1983 חריסטוס ארדיזוגלו, באתר Transfermarkt חריסטוס ארדיזוגלו, באתר WorldFootball.net חריסטוס ארדיזוגלו, באתר National Football Teams חריסטוס ארדיזוגלו, באתר FootballDatabase.eu
מנשה טרם

מנשה טרם (נולד ב-4 בדצמבר 1950) הוא מנהל ויזם היי-טק ישראלי, כיהן כמשנה למנכ"ל אל על. שירת כקצין בצה"ל בדרגת אלוף-משנה, כראש מחלקת התקציבים של חיל האוויר. טרם עשה את שירותו הצבאי כטייס תובלה בחיל האוויר. בפרוץ מלחמת לבנון הראשונה פיקד על טייסת 192. בשנים 1983 עד 1985 פיקד על טייסת 120. בשנים 1991 עד 1993 פיקד על בסיס לוד. כמו כן שימש ראש מחלקת תכנון כח אדם וראש מחלקת תקציבים וכלכלה במטה החיל. לאחר שחרורו היה וחבר הנהלת חברת ערוצי זהב. במרץ 1997 מונה למשנה למנכ"ל וסמנכ"ל המבצעים של חברת אל על. הוא סיים את תפקידו בתחילת 2001. ב-2009 עמד בראש הוועדה הציבורית לבחינת ענף הובלת המטענים האווירית בישראל. טרם כיהן כמנכ"ל חברת המכשור הרפואי, קומון סנס, כמנכ"ל חברת טרילוג'יקל וב-2014 הקים את חברת BreatheVision בתחום הניטור הרפואי. טרם בעל תואר ראשון במדעי המחשב ומתמטיקה שימושית, תואר שני במינהל ציבורי ובוגר המכללה לביטחון לאומי. ספר מלחמת שלום הגליל, אתר צה"ל מאת דרור מרום, ‏מנשה טרם מונה למשנה למנכ"ל אל-על, באתר גלובס, 15 בינואר 1997 יעקב הכט, המשנה למנכ"ל אל על, מנשה טרם, עוזב בינואר, באתר ynet, 31 בדצמבר 2000 יסמין גיל, ללא התערבות ממשלתית בענף הובלת המטענים האווירית - לא יהיה מענה מספק בשעת חירום, באתר כלכליסט, 16 בדצמבר 2009 תוכן מקודם, אחרי 2 אקזיטים: הסטארטאפ של משנה למנכ"ל אל על לשעבר מגייס משקיעים, באתר ביזפורטל, 17 בדצמבר 2019 מנשה טרם
אבריסטווית'

אבריסטווית' (בוולשית: Aberystwyth) היא עיירה לחופי מפרץ קרדיגן ובירת מחוז קרדיגיון, מערב ויילס. אבריסטווית' שוכנת על שפך נהר האסטווית' (Ystwyth) מה שמעניק לה את שמה (בצירוף Aber; "שפך נהר"). אבריסטווית' היא בירת המחוז המנהלי קדיגיון ומרכז האוכלוסין העיקרי והגדול ביותר במחוז, היא עיר אוניברסיטאית, משכנה של הספרייה הלאומית של ויילס ומרכז תרבות ולשית עם אחוז גבוה יחסית של דוברי וולשית. אוכלוסיית העיירה כוללת 13,040 תושבים, כאשר הסביבה האורבנית כוללת 18,093 תושבים. בצמוד לעיירה מדרום ניצבת גבעת פן דינאס, בה נמצאו עדויות למבצר גבעה קלטי מתקופת הברזל המצביע על התיישבות במקום מסביבות 700 לפנה"ס. בגבעה דרומית לפן דינאס נמצאו עדויות לטירת עץ מימי הביניים המזוהה עם נסט פרך ריס, ביתו של מלך דהייברת' ריס אפ טודור שמלך בסוף המאה ה-11. בשנת 1109 הקים גילברט פיץ רישארד מבצר על גבעה דרומית לעיירה כיום, לאחר שקיבל את אדמות בקרדיגיון מהנרי הראשון, מלך אנגליה. מבצר טן אי קסטל (Tan-Y-Castell) שוכן מדרום לשפך נהר האסטווית' מה שהכנה לעיירה את שמה, לאורך המאה ה-12 וה-13 האזור כולו שכן על הגבול בין ממלכת דהייברת' וממלכת גוויניד', כך שהביצורים ראו מספר קרבות כחלק מהעימותים בין שתי הממלכות. ב-1208 ל'ואלין הגדול כבש את העיירה והקים טירה חדשה צפונית לביצורים ההיסטוריים, טירת אבירסטווית' שנבנתה על גבעה גבוהה יותר, הפכה למרכז החדש של העיירה סביבה כאשר הטירה הנוכחית הוקמה מחדש ב-1277 על ידי צבאו של אדוארד הראשון, מלך אנגליה בכיבושו הראשון של האזור. למשך מספר שנים במאה ה-17 שימשה הטירה להטבעת כ-10,500 ליש"ט במטבעות מטעם המטבעה המלכותית. בשנות ה-60 של המאה ה-19 חוברה העיירה לרשת מסילות הברזל ונחנכה תחנת הרכבת אבריסטווית', לצד זאת נפתח מזח חדש לאורך החוף והחלה בעיירה פריחה של תיירות מכל רחבי בריטניה. אבריסטווית' אירחה את פסטיבל האיסטד'ווד הלאומי של ויילס ארבע פעמים לאורך השנים; ב-1865, 1916, 1952 ו-1992. אוניברסיטת אבריסטווית' הספרייה הלאומית של ויילס טירת אבריסטווית' תחנת הרכבת אבריסטווית' אתר האינטרנט הרשמי של אבריסטווית' אבריסטווית', באתר אנציקלופדיה בריטניקה (באנגלית) נכון לשנת 2011.
ג'וזף מ. פרוסקאואר

ג'וזף מאייר פרוסקאואר (באנגלית: Joseph Meyer Proskauer ‏ 6 באוגוסט 1877 - 10 בספטמבר 1971) היה עורך דין, שופט, פילנתרופ ופעיל פוליטי יהודי אמריקאי, שותף במשרד עורכי הדין פרוסקאואר רוז. פרוסקאואר נולד במובייל, אלבמה למשפחה יהודית בשנת 1877. הוריו היו אלפרד ורבקה פרוסקאואר. בגיל 15, הוא הגיע למנהטן, ניו יורק, כדי ללמוד באוניברסיטת קולומביה וקיבל תואר ראשון מבית הספר למשפטים של אוניברסיטת קולומביה ב-1896 ותואר שני בשנת 1899. הוא התקבל ללשכת עורכי הדין באותה שנה. מאוחר יותר הוענק לו תוארי כבוד מאוניברסיטאות היברו יוניון קולג', דארטמות', ברנדייס, ניו יורק ופורדהאם . פרוסקאואר התחתן עם אליס נאומבורג ב-14 באוקטובר 1903, ונולדו להם שלושה ילדים: פרנסס, רות וריצ'רד. לאחר שהתקבל ללשכת עורכי הדין, פרוסקאואר וחבר הקימו משרד עורכי דין, שב-1902 התמזג עם "ג'יימס, של ואלקוס" כדי ליצור משרד שלימים הפך ל-"אלקוס, גליסון ופרוסקאואר". בתחילת הקריירה שלו, פרוסקאואר הפך לידידו של מושל ניו יורק אל סמית' ושימש כיועץ הקמפיין שלו וככותב נאומים. ביוני 1923, סמית' מינה אותו לשופט בבית המשפט העליון בניו יורק כדי למלא את כהונתו שטרם פגה של שופט אחר. בנובמבר 1923 הוא נבחר לכהונה מלאה. ב-1927 הוא מונה לשופט בבית משפט לערעורים וכיהן בתפקיד זה עד שפרש מכס השיפוט ב-1930. לאחר מכן חזר לעסוק בעריכת דין והצטרף למשרד "Rose & Paskus", שלימים הפך ל- "פרוסקאואר רוז" (אנ'), ועבד בו במשך 40 שנה עד לפרישתו לגמלאות. מ-1951 עד 1953, הוא עמד בראש ועדת הפשע של מדינת ניו יורק שחקרה את הפשע המאורגן בעיר ניו יורק, והוא היה מעורב בהקמת ועדת ווטרפרונט . פרוסקאואר נפטר בשנת 1971 בגיל 94. פרוסקאואר היה פעיל בארגונים אזרחיים וצדקה רבים. הוא עמד בראש מספר ארגוני תרבות וצדקה יהודים, כולל רחוב 92 Y, והיה נשיא הוועד היהודי האמריקאי (AJC) מ-1943 עד 1949. הוא המשיך לכהן כנשיא כבוד לאחר תום כהונתו. בשנת 1946 הוא העיד בפני ועדת החקירה האנגלו-אמריקאית לענייני ארץ ישראל מטעם ההוועד היהודי-האמריקאי. מדיה וקבצים בנושא ג'וזף מ. פרוסקאואר בוויקישיתוף "Judge Joseph M. Proskauer Dies at 94". Jewish Telegraphic Agency. "Joseph Meyer Proskauer". NYCourts.gov. נבדק ב-2017-08-08. "Columbia College Today". Internet Archive (באנגלית). p. 38. נבדק ב-2020-08-12. "Joseph M. Proskauer, 94, Dies; A Judge and Political Adviser". New York Times. 11 בספטמבר 1971. {{cite news}}: (עזרה)
סמירה בינת מוחמד אל-מוסא

סמירה בינת מוחמד אל-מוסא (בערבית: سميرة بنت محمد الموسى). היא פוליטיקאית עומאנית, שגרירת עומאן לאונסק"ו. בינת מוחמד אל מוסא היא בעלת דוקטורט בחינוך ילדים מאוניברסיטת דרום קליפורניה משנת 1994. במסגרת הדוקטורט שלה עסקה במחקרים בתחום הילדות המוקדמת. עבדה מספר שנים באוניברסיטת סולטאן אל קאבוס (אנ') ושימשה כחברת קונסוליה בעומאן בין השנים 2003–2011. בשנת 2009 ייצגה את עומאן בויעידה ביפן. מובילה בתחום הטיפול בגיל הרך בעומאן ובעלת שם בינלאומי בתחום. הייתה שותפה בהובלת קוים מנחים בינלאומיים לטיפול וחינוך ילדים בגי הרך. ניהלה את המרכז לחינוך הגיל הרך בקמפוס באוניברסיטת אל סולטאן, הייתה שותפה בחקיקת חוקים המגינים על זכויות ילדים בעומאן. אל מוסא היא יו"ר הוועד של הספרייה המרכזית לילדים במסקט. בשנת 2007 החליטו 40 אזרחים בעומאן להקים את הספרייה הראשונה המיועדת לילדים. בראשות הארגון עמדה ד"ר מונה אלסעיד. אל-מוסא מונתה כיו"ר ועד הארגון, תפקיד בו משמשת גם כיום. הספרייה נפתחה לקהל הרחב בשנת 2011 במבנה שהתקבל כמתנה מסעיד אל חיתאם, שר התרבות, ומתרומות מהמגזר הפרטי. הספרייה יושבת במסקט, עיר הבירה של עומאן, ומיועדת עבור ילדים ומשפחות. סמירה בינת מוחמד אל-מוסא מונתה לשגרירת עומאן באונאסק"ו ב־29 בספטמבר 2011 והיא משמשת כצירה קבועה בארגון. בשנים 2015–2019 שמשה כנציגת עומאן מול הוועד הנבחר ושמשה ראשת שתי ועידות של אונסקו הוועדה המיוחדה 2015-2017 וועדת קשרי חוץ 2017–2019. בשנת 2012 היא השתתפה בוועידה בפריס העוסקת בתרומת עומאן לספרות הבינלאומית מטעם אונסק"ו. ניהלה את הועידה המרכזית של המועמדים בוועידה הכללית של אונסק"ו ב־2017. סמירה בינת מוחמד אל-מוסא משוחחת על ועידת אונסק"ו 2005, סרטון באתר יוטיוב Samira bint Mohamed Al-Moosa Net Worth 2022, Height, Wiki, Age, Bio | wikiFame, www.wikifame.org Ingrid Bon, Andrew Cranfield, Karen Latimer, Designing Library Space for Children, Walter de Gruyter, 2011-12-23, ISBN 978-3-11-023217-2. (באנגלית) Founders, Children's Public Library - Oman (באנגלית) 2015 - UNESCO Paris, France, www.islam-in-oman.com https://plus.google.com/+UNESCO, Bureau, UNESCO (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמירה בינת מוחמד אל-מוסא".